CELEX: 62019TN0185
Language: fi
Date: 2019-03-28 00:00:00
Title: asia T-185/19: Kanne 28.3.2019 — Public.Resource.Org ja Right to Know v. komissio

20.5.2019   
            
            
               FI
            
            
               Euroopan unionin virallinen lehti
            
            
               C 172/44
            
         
      Kanne 28.3.2019 — Public.Resource.Org ja Right to Know v. komissio
      (asia T-185/19)
      (2019/C 172/58)
      Oikeudenkäyntikieli: englanti
      
         Asianosaiset
      
      
         Kantajat: Public.Resource.Org, Inc. (Sebastopol, Kalifornia, Yhdysvallat) ja Right to Know CLG (Dublin, Irlanti) (edustajat: solicitor F. Logue sekä asianajajat A. Grünwald, J. Hackl ja C. Nüßing)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan 22.1.2019 päivätyn Euroopan komission päätöksen C(2019) 639 final (mukaan lukien komission 15.11.2018 päivätyn alkuperäisen päätöksen GROW/D3/ALR/dr (2018) 5993057),
               
            
                  —
               
               
                  toissijaisesti palauttamaan asian Euroopan komission käsiteltäväksi, ja
               
            
                  —
               
               
                  velvoittamaan Euroopan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat kahteen kanneperusteeseen.
      
                  1)
               
               
                  Ensimmäinen kanneperuste, jonka mukaan Euroopan komissio tulkitsi ja/tai sovelsi virheellisesti asetuksen (EY) N:o 1049/2001 (1) 4 artiklan 2 kohdan ensimmäistä luetelmakohtaa, koska kyseisessä säännöksessä tarkoitettu suoja ei koske pyydettyjä yhdenmukaistettuja standardeja.
                  
                              —
                           
                           
                              Pyydetyt yhdenmukaistetut standardit eivät voi saada tekijänoikeussuojaa, koske ne ovat osa unionin oikeutta.
                           
                        
                              —
                           
                           
                              Pyydetyt yhdenmukaistetut standardit eivät ole omaperäisiä, joten ne eivät voi saada tekijänoikeussuojaa.
                           
                        
                              —
                           
                           
                              Vastaaja ei osoittanut, että standardointijärjestön taloudellisille eduille aiheutui väitettyä vahinkoa.
                           
                        
            
                  2)
               
               
                  Toinen kanneperuste, jonka mukaan Euroopan komissio rikkoi asetuksen N:o 1049/2001 4 artiklan 2 kohdan viimeistä lausetta, koska se katsoi virheellisesti, ettei kantajilla ole ylivoimaisen yleisen edun perusteella oikeutta tutustua pyydettyihin yhdenmukaistettuihin standardeihin.
                  
                              —
                           
                           
                              Oikeusvaltiota ja perusoikeuksia koskevien periaatteiden mukaan unionin oikeuden on oltava vapaasti saatavilla.
                           
                        
                              —
                           
                           
                              Pyydetyt standardit sisältävät ympäristötietoa ja erityisesti ympäristöön joutuneita päästöjä koskevia tietoja, ja näin ollen ne on asetuksen (EY) N:o 1367/2006 (2) mukaisesti luovutettava.
                           
                        
                              —
                           
                           
                              Vastaaja ei esittänyt riittäviä perusteluja, kun se katsoi, ettei ylivoimaista yleistä etua ole.
                           
                        
            
         (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL 2001, L 145, s. 43).
      
         (2)  Tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevan Århusin yleissopimuksen määräysten soveltamisesta yhteisön toimielimiin ja elimiin 6.9.2006 annettu Euroopan parlamentin ja neuvoston asetus (EY) N:o 1367/2006 (EUVL 2006, L 264, s. 13).